Marileidy Paulino

Marileidy Paulino (sündinud 25. oktoobril 1996 Nizaos) on Dominikaani Vabariigi jooksja.

Ta võitis Tokyo olümpiamängudel 400 meetri jooksus rahvusrekordiga 49,20 Shaunae Miller-Uibo järel hõbemedali. 4×400 meetri segateatejooksus võitis ta Dominikaani Vabariigi teatenelikuga hõbemedali Poola järel.

2022. aasta maailmameistrivõistlustel Eugene'is võitis Paulino 400 meetri jooksus Miller-Uibo järel hõbemedali tulemusega 49,60. 4×400 meetri segateatejooksus tuli ta Dominikaani Vabariigi võistkonnaga maailmameistriks.

2023. aasta maailmameistrivõistlustel Budapestis tuli Paulino 400 meetri jooksus Dominikaani Vabariigi rekordiga 48,76 Natalia Kaczmareki ja Sada Williamsi ees maailmameistriks.

2024. aasta suveolümpiamängudel Pariisis tuli Paulino 400 meetri jooksus Salwa Eid Naseri ja Natalia Kaczmareki ees olümpiavõitjaks. Ta jooksis finaalis olümpiarekordi 48,17, millega ületas 1996. aasta suveolümpiamängudest Marie-José Pérecile kuulunud varasema rekordi 8 sajandikuga, ja tõusis kõigi aegade edetabelis neljandaks.

Ta on tulnud kolmel korral (2022, 2023, 2024) 400 meetri jooksus Teemantliiga üldvõitjaks.

 Isiklikud rekordid 
 Tavarada 
 Ala  Tulemus  Aeg  Koht 100 m jooks  11,38   19. veebruar 2023    Bogotá 200 m jooks  22,36 NR   25. juuni 2022    Santo Domingo 300 m jooks  35,16 NR   24. juuni 2023    Carolina 400 m jooks  48,17 AR   9. august 2024    Pariis

 Lühirada 
 Ala  Tulemus  Aeg  Koht 60 m jooks  7,45 NR   3. veebruar 2018    New York 200 m jooks  23,82 NR   3. veebruar 2018    New York

Allikas: Rahvusvaheline Kergejõustikuliit

 Välislingid 

Kategooria:Dominikaani Vabariigi sportlased
Kategooria:Sprinterid
Kategooria:Sündinud 1996